Vladimir Boeckmann

Vladimir Aleksandrovitsj Boeckmann (russisk: Владимир Александрович Бекман, Vladimir Aleksandrovitsj Bekman, født 31. mai 1848 i St. Petersburg i Russland, død 26. november 1923 i Halila i Finland (idag Russland)) var en russisk general og generalguvernør i storfyrstedømmet Finland fra 1908 til 1909.

Boeckmann befant seg allerede i 1906–1908 i Finland som kommandør for en kavallerienhet, før han i 1908 ble utnevnt til generalguvernør etter Nikolaj Nikolajevitsj Gerhard. Han ble tvunget til å avgå da han nektet å godkjenne den andre undertrykkelsesperiodens russifisering. Etter den russiske revolusjon flyktet han til Finland og bodde på Det karelske nes med pensjon fra den finske staten.

 Referanser 

Kategori:Personer fra St. Petersburg
Kategori:Russiske generaler
Kategori:Finlands generalguvernører